Roar Matheson Bye
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1945 til 1990
Roar Matheson Bye var en norsk maler, tegner og grafiker. Han malte landskapsmotiver, stilleben, portretter og kirkedekorasjoner. Matheson Bye debuterte i 1913 med en utstilling i Trondheim.
Utdannelse I 1914 ble Matheson Bye elev ved Statens Håndverks- og Kunstindustriskole. I 1915 kom han inn på Kunstakademiet hvor han var elev av Christian Krohg og Halfdan Strøm.I perioden 1919–1928 oppholdt han seg for det meste utenfor Norge. Han reiste til Paris og fikk veiledning av flere toneangivende kunstnere i 1920-årene: Othon Friesz, Raoul Dufy, André Lhote og Georges Bissière. Under studieoppholdet i Paris i 1920, var han elev ved kunstskolen til fransk-argentinske Pedro Araujo. Araujo regnes med blant konstruktivistene. I Paris ble han også kjent med tidens noe-klassisister som la stor vekt på fargens og komposisjonens klare avgrensning. Matheson Bye oppholdt seg i Berlin 1927–1928. Les mer i Store norske leksikon Roar Matheson Bye i Norsk biografisk leksikon Roar Matheson Bye i Norsk kunstnerleksikon Eksterne lenker Roar Matheson Bye i Nasjonalmuseet, Oslo